VEGA og Beatbox Entertainment præsenterer  **Beaty Heart slipper deres legesyge popunivers løs i VEGA**

*VEGA’s New Crush-bandet Beaty Heart vender tilbage til Lille VEGA mandag den 10. oktober med et nyt album fyldt med legende og psykedeliske popsange.*

I oktober 2016, til den første udgave af VEGA’s New Crush, spillede Beaty Heart sig ind i anmeldernes hjerter med deres eksperimenterende popsange, hvor alt er tilladt. Der bliver lånt fra stammemusik, tilføjet synth, masser af perkussion, et solidt skud spilleglæde og energi, når den engelske trio indtager scenen. Lyt blot til ”[Banana Bread](https://www.youtube.com/watch?v=uiqpoDa9sXI)” og vug dig væk til en caribisk ø.

**Anmelderdarlings ude og hjemme**

Debutalbummet *Mixed Blessings* fik en stjernemodtagelse, da det udkom i 2014 og flere af BBCs radioværter fremhæver jævnligt trioen i deres programmer. Specielt nu hvor der er et nyt album på vej.   
  
*Till The Tomb* er sat til at udkomme i juli og bliver produceret af David Wrench (FKA Twigs, Caribou, Jungle) og Dave Eringa (Manic Street Preachers, Wilko Johnson). Allerede nu kan du se den storby romantiske video til førstesinglen “[Flora](https://www.youtube.com/watch?v=xKE7agmaiMU)”. Albummets åbningsnummer “[Soft Like Clay](https://soundcloud.com/beatyheart/soft-like-clay)” er inspireret af trioens afpillede omgivelser i Sydlondon.

“*We wrote ”Soft Like Clay” in an asbestos haze on a building site in Peckham. We were too broke to afford a rehearsal space, so we ended up in a friend’s basement, surrounded by earthy colours, dust, trash and bricks, which inspired a fractious sounding song about transformation*.”

**Fakta om koncerten**:

Beaty Heart (UK)

Mandag den 10. oktober kl. 20.00

Lille VEGA, Enghavevej 40, 1674 København V

Billetpris: 130 kr. + gebyr   
Billetsalget starter i dag, tirsdag d. 5. april kl. 10.00 via vega.dk og Billetlugen: <http://www.billetlugen.dk/da/event/beaty-heart/billetter>